*MOTOmed viva2*
Näyttöruutu ja käsikammet. Käsikammet käännetään yläraajaraajaharjoituksen ajaksi takaa eteen.
**MOTOmed** on liikuntarajoitteisen henkilön kuntoutukseen tarkoitettu restoraattori, jonka avulla mobilisoidaan raajoja esimerkiksi fysioterapian yhteydessä. Mallista riippuen laitteella voi harjoittaa joko ala- tai yläraajoja tai molempia. Laite vahvistaa lihaksia, ylläpitää nivelliikkuuvuutta ja rentouttaa. Laitetta käyttävät esimerkiksi MS-tautia sairastavat, halvauksen saaneet, neurologiset kuntoutujat ja vuodepotilaat.

MOTOmed-malleja ovat viva1, viva2, gracile ja letto. Näiden variantteja on yhteensä 12 kappaletta. Kaikkia muita malleja paitsi MOTOmed lettoa käytetään istualtaan tuolista tai pyörätuolista. MOTOmed letto on suunniteltu käytettäväksi vuoteessa, makuuasennosta.

Alaraajaharjoituksessa poljetaan, kuten kuntopyörällä. Yläraajaharjoituksessa pyöritetään kampia, kuten käsipolkupyörällä. Käyttäjä voi harjoittaa raajojaan joko itse tai moottorin avustamana. Liikkeen vastusta voi säätää, sekä nopeutta muuttaa passiivisessa, moottorin avustamana tapahtuvassa harjoituksessa. Alaraajaharjoitusta voi tehdä eteen- tai taaksepäin. Mikäli laite havaitsee alaraajaharjoituksen aikana spasmin, pyörimisliikkeen suunta vaihtuu päinvastaiseksi. 

Laite mittaa nopeutta (kierrosta minuutissa), harjoituksen kestoa (itse poljettu, moottorin avustamana), matkaa (itse poljettu, moottorin avustamana) poljentatehoa (W), alaraajojen voimankäytön symmetriaa ja spastisuutta. Harjoituksen loputtua näytöltä voi lukea laitteen mittaamat arvot. Harjoitustiedot eivät ole diagnostisia arvoja. Harjoitustiedot ovat yksityiskohtaisesti seuraavat:

* Harjoituksen kesto yhteensä, josta itse poljettu ja moottorin avustamana
* Poljettu matka kilometreinä yhteensä, josta itse poljettu ja moottorin avustamana
* Spastisuusluku alussa, lopussa ja keskiarvo (esim. ~0.0 Nm)
* Suorituskykytiedot: keskiarvo ja huippu (esim. ~20 W)
* Energiankulutus: kcal / kJ
* Symmetria-analyysi: vasemman ja oikean jalan aktiivisuus prosentteina (laite mittaa symmetriaa vain alaraajaharjoituksessa)

MOTOmed-laitteita valmistaa saksalainen Reck Technik GmbH & Co. KG. Yrityksen perusti Anton Reck vuonna 1957. Aluksi yritys keskittyi maatalousteknologioiden kehittämiseen. Vuonna 1981 yritys valmisti ensimmäisen MOTOmed-laitteen. Yrityksestä on kehkeytynyt passiivi-aktiiviliiketerapialaitevalmistajien markkinajohtaja. Yrityksellä on 171 kansainvälistä yhteistyökumppania 68 maassa. Suomen maahantuoja on Kuntoväline oy.

Katso myös
----------

* Seisomateline

Lähteet
-------

1. 1 2 3  Aura, Anita: Tekonivelleikkausta odottavia valmennetaan kuntopiirin avulla.  *Niveltieto*, 2008, nro 2, s. 20−21.  Suomen Nivelyhdistys ry. ISSN 1459-2568. Artikkelin maksullinen verkkoversio. Viitattu 15.10.2012.
2. ↑  Solja, Heidi: Lääkinnällisen kuntoutuksen apuvälinepalvelujen myöntämisperusteista (pdf) (s. 21)  30.09.2011. Etelä-Karjalan sosiaali- ja terveyspiiri (Eksote). Viitattu 11.10.2012. [vanhentunut linkki]
3. 1 2  Viva 1 moottoriavusteinen harjoitusterapialaite. Kuntoväline oy. Viitattu 27.4.2011. [vanhentunut linkki]
4. 1 2 3 4  MOTOmed-mallisto 2011 Kuntoväline oy. Viitattu 27.4.2011. [vanhentunut linkki]
5. ↑  MOTOmed models RECK MOTOmed MovementTherapySystems. Viitattu 27.4.2011. (englanniksi)
6. ↑  VÄRINÄYTÖSTÄ LISÄÄ MOTIVAATIOTA MOTOmed-HARJOITUSTERAPIAAN. (pdf) Kuntoväline oy. Viitattu 27.4.2011. [vanhentunut linkki]
7. ↑  MOTOmed Viva2 tai Viva1: 17 hyvää syytä hankkia MOTOmed-laite (pdf) Kuntoväline oy. Viitattu 27.4.2011. [vanhentunut linkki]
8. ↑  August 2008 Newsletter  elokuu 2008. RI, LLC.  Arkistoitu 3.2.2009. Viitattu 11.10.2012. (englanniksi)
9. ↑  Company RECK MOTOmed MovementTherapySystems.  Arkistoitu 10.3.2011. Viitattu 28.4.2011. (englanniksi)

Aiheesta muualla
----------------

* Valmistajan kotisivu
* MOTOmed-harjoitukset kuntouttavat ja rentouttavat.  *Terveiset*, 2010, nro 3, s. 15. Artikkelin verkkoversio (pdf).  (Arkistoitu – Internet Archive)
* Forced Exercise - effects of MOTOmed® therapy on typical motor dysfunction in Parkinson’s disease